# 納米比亞

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 納米比亞共和國
各國家語言嘅國名
* |  |  |
| --- | --- |
| 英文： | Republic of Namibia |
| 德文： | Republik Namibia |
| 南非荷蘭文： | Republiek van Namibië |
| 奧萬博文： | Orepublika yaNamibia |
| 赫雷羅文： | Orepublika yaNamibia |
| RuKwangali： | Republika zaNamibia |
| 茨華拿文： | Rephaboliki ya Namibia |
| 洛齊文： | Namibia ye Lukuluhile |
| 科伊科伊文： | Republiki Namibiab dib |
 |
|
旗

紋章

 |
| **格言：**「Unity, Liberty, Justice」(英文) （團結、自由、正義） |
| **國歌：**「Namibia, Land of the Brave」(英文) 《納米比亞，勇者之地》 |
| 顯示地球顯示非洲地圖 |
| 首都 同最大城市 | 溫得和克 ﻿ / ﻿ |
| 官方語言 | 英文 |
| 認可嘅全國性語言 | * 奧萬博文
* 赫雷羅文
* 南非荷蘭文
* 德文
* 科伊科伊文
* RuKwangali
* 茨華拿文
* 洛齊文
 |
| 認可嘅地區性語言 | * ǃKung文
* Gciriku文
* Thimbukushu文
 |
| 族裔（2023） | * 93.2% 非洲裔
* 3.6% 有色人種同巴斯特人
* 1.8% 白人
* 1.4% 亞洲人／其他
 |
| 宗教（2023） | * + 87.9% 基督教
		- 43.7% 路德宗
		- 22.8% 天主教
		- 17.0% 聖公會
		- 4.4% 其他基督教
* 10.5% 其他宗教
* 1.6% 無宗教
 |
| 政府 | 單一制半總統制共和國 |
|  |
| • 總統  | 內通博·南迪-恩代特瓦 |
| • 副總統  | 露西婭·維特布伊 |
| • 總理  | 伊萊賈·恩古拉雷 |
| • 副總理  | 懸空 |
| • 首席大法官  | 彼得·史烏特 |
|  |
| 立法機關 | 國會 |
| • 上議院 | 國民議會 |
| • 下議院 | 國民大會 |
| 國史 |
|  |
| • 南非佔領德屬西南非  | 1915年7月9號 |
| • 改名納米比亞  | 1968年6月12號 |
| • 憲法  | 1990年2月9號 |
| • 獨立 （自南非）  | 1990年3月21號 |
|  |
| 面積 |
| • 總計 | 825,615 km2（318,772 sq mi）（第34位） |
| • 水域（%） | 幾乎冇 |
| 人口 |
| • 2025普查 | 3,022,401（第136位） |
| • 密度 | 3.7/km2（9.6/sq mi） |
| GDP（PPP） | 2025年估算 |
| • 總計 | ▲ 377.3億美元（第145位） |
| • 人均 | ▲ 12,370美元（第117位） |
| GDP（國際匯率） | 2025年估算 |
| • 總計 | ▲ 142.1億美元（第145位） |
| • 人均 | ▲ 4,660美元（第120位） |
| 堅尼系數（%，2015） | 59.1 高 |
| HDI（2023） | 0.665 中 · 第136位 |
| 貨幣 | 納米比亞元（NAD） 南非蘭特（ZAR） |
| 時區 | UTC+2 （CAT） |
| 日期格式 | dd/mm/yyyy |
| 行車方向 | 靠左行 |
| 電話區號 | +264 |
| 互聯網頂級域 | .na |
| ∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。 ∗IMF網站嘅人均GDP數字，同用GDP除以上面人口數得出嚟嘅數有可能唔一樣。 |

**納米比亞**，正式國名係**納米比亞共和國**（英文：**Republic of Namibia**），係一個坐落喺非洲南部嘅國家，首都兼最大城市係溫得和克。
佢西面對住大西洋，北面接壤安哥拉同贊比亞，東面連住博茨瓦納，南面就係南非；喺東北角嗰一細段地方，有個好似四國交界點嘅地方， 津巴布韋只係喺贊比西河對面，距離唔夠200米（660呎），近住贊比亞嘅Kazungula。

納米比亞係撒哈拉以南非洲最乾旱嘅國家。
自史前時代開始，呢片地就有人住，包括科伊人、桑人、達馬拉人同納馬人。到大概14世紀，班圖人隨住班圖擴張一路遷入。
由1600年起，奧萬博人建立咗唔少王國，例如Ondonga同Oukwanyama。

1884年，德意志帝國霸佔咗大部分土地，成立咗一個叫德屬西南非洲嘅殖民地。
1904年至1908年間，德軍對赫雷羅人同納馬人發動懲罰性戰爭，最後演變成20世紀第一場種族滅絕。
德國喺第一次世界大戰期間敗畀南非軍隊，1915年就失去咗呢片地。2021年，德國同納米比亞政府達成所謂「和解協議」，承認殖民時代犯下嘅暴行。

1920年，國際聯盟將呢個地方以國際聯盟託管地方式交畀南非管理。1948年，南非國民黨上台，將種族隔離制度強加喺當時叫西南非洲嘅納米比亞身上。
反抗同爭取政治權利嘅運動越嚟越多，1966年聯合國正式接管，但南非仍然實際統治到1973年。嗰一年，聯合國承認西南非洲人民組織係納米比亞人民嘅合法代表。
1990年3月，納米比亞終於脫離南非獨立。不過鯨灣同企鵝群島一直到1994年先至歸還畀納米比亞。

而家嘅納米比亞係一個穩定嘅議會民主制國家。經濟靠農業、旅遊業同礦業支撐，而製造業就相對細。
雖然自獨立以來國內生產總值有明顯增長，
但貧窮同貧富差距依然好嚴重。41%人口受多維貧窮影響， 超過40萬人住喺簡陋嘅寮屋入面。
佢嘅堅尼系數喺2015年高達 59，係全球貧富懸殊最嚴重嘅國家之一。

納米比亞面積 825,615 平方公里，相當於一個巴基斯坦咁大，但只係得310萬人口，係世界上人口密度最低嘅國家之一。冷戰結束之後，德國、安哥拉同津巴布韋人移居入嚟都唔少。
納米比亞而家係聯合國、南部非洲發展共同體、非洲聯盟同英聯邦嘅成員國。

## 名源

納米比沙漠同大西洋
納米比亞呢個國名，係由納米比沙漠（Namib Desert）個名嚟嘅，呢片沙漠係全世界最老嘅沙漠之一。 「納米比」呢個字源自科伊科伊語，意思有幾個講法，有人話係「盾牌」或者「圍牆」，講緊嗰片又乾又荒嘅沙地，好似天然城牆咁，幫原住民擋住由海邊嚟嘅入侵者。亦都有人估，原本個字前面有個語音「啪」一聲嘅彈舌音，如果係咁，就解作「海市蜃樓」。

去到1990年正式獨立之前，呢片地方最早俾人叫做德屬西南非洲（德文：Deutsch-Südwestafrika），後來又改叫西南非洲，反映佢先後畀德國同南非人殖民統治，而南非嗰陣仲係大英帝國嘅一部分。

## 參考資料

## 出面網頁

* 納米比亞嘅官方網站
* "Republic of Namibia" (英文). 非洲聯盟.
* 〈国家概况 — 中华人民共和国外交部〉 (簡體中文)。中華人民共和國外交部。
* 〈納米比亞共和國 Republic of Namibia - 非洲地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。
* "Namibia - United States Department of State" (英文). 美國國務院.
* 納米比亞喺中央情報局《世界概況》嘅資料 （英文）
* 〈ナミビア共和国 ｜ 外務省〉 (日文)。日本外務省。
* "Namibia - Department of Foreign Affairs and Trade" (英文). 澳洲外交貿易部.